# 40. KÁSZONÚJFALU

1567-ben a regestrum Újfalu néven 26 kapuval jegyzi. (SZOKL. II. 221.) 1750-ben Kászon–Újfalu (C. Suciu: Dicţionar istoric.) formában szerepel.

Középkori temploma nem volt. Nagykászon templomához tartozott.

1701-ben Szent Miklós tiszteletére egy fakápolnát építenek, amikor önálló plébánia lesz.

Még a XVIII. század első felében elkészül kőtemploma és 1768-ban a kőtorony hozzá.

Mai templomuk 1792-ben épül. (Benkő K.: Csík, Gyergyó és Kászon. II. 135.; Endes: Csík, Gyergyó, Kászon. 344.) Nagyboldogasszony tiszteletére.

A XVIII. században katolikus anyaegyház (Benkő J.: Transsilvania. II. 165.), és e század elején is katolikus temploma és egyháza van. (Helységnévtár. 1913.)

A kászonújfalvi katolikus templom