# 45. FÜLETELKE

1347-ben Fyleteluke, 1430-ban Fylethelke, 1554-ben Filethelkij, 1580-ban Filethelke néven jegyzik az oklevelek. (C. Suciu: Dicţionar istoric.)

Lakói gyarapodnak az Egrestőről ide költözött szászokkal.

Középkori templomáról nincs adat. Ellenben a XVIII. században lutheránus anyaegyház. (Benkő J.: Transsilvania. II. 211.) Mivel más egyház nem volt, bizonyos, hogy az 1347-ben jelentkező település lakói katolikusok voltak, és mint szászok magukkal hozták katolikus vallásukat a XIII. században. Ide költöztek az egrestői szászok is. Sőt 1500-ban már létező templomukat tornyokkal erősítik és várfallal övezik. Ma a várfala rom. Harangja 1496-ban készült. Tárgyaiból a parókia őriz néhányat. Gótikus csarnoktemplomnak épült a Szentháromság tiszteletére.

Középkori katolikus lakói a reformáció idején lutheránusok lesznek, s e század elején is lutheránus anyaegyház. (Helységnévtár. 1913.) Helyette új templom épül.

Lutheránus templom