# 84. RADÁKSZINYE

1507-ben Zynye, 1599-ben Zine néven jelentkezik az oklevelekben. (C. Suciu: Dicţionar istoric.) Templomáról az a vélemény, hogy még a katolikus korból való, tehát középkori. (Kovács: Magyar ref. templomok. II. 653.)

1646-ban kőtemplomát említik, melynek ekkor nem volt tornya. (Kádár: Szolnok-Doboka vm. VI. 530, 465.). Ajtaján 1673-as évszámot őriz.

Középkori katolikus lakói a reformáció során átmennek a kor vallási változásain. 1593-ban például Gyiroti Pál unitárius lelkipásztorról tudunk (Kádár: i.m. VI. 465.), tehát unitárius egyházközség van.

1638 után ismét a reformátusoké a templom. (Kádár: Szolnok-Doboka vm. népokt. tört. 536.) 1660-tól vegyes lakosságú.

A XVII. században sokat veszít híveiből. (Kovács: i.m. II. 27.)

A XVIII. században református anyaegyház, és e század elején is az. (Benkő J.: Transsilvania. II. 185.; Helységnévtár. 1913.)

1678-as helynevei régi lakóiról vallanak: Berendő, Csermete, Kisberek, Nyálló torka, Karosaj, Csermete torka, Kalámor réte. (Kádár: Szolnok-Doboka vm. VI. 463.)

Református templom