# 73. MAROSDÉCSE

1339-ben Deyche, 1393-ban Deche, 1470-ben Decha, 1587-ben Deczye néven jelentkezik az oklevelekben. (C. Suciu: Dicţionar istoric.)

Templomáról legkorábban 1619-ből van adat, akkor épül mai temploma. Ez feltételezi, hogy korábban is voltak hívei, sőt temploma is.

Középkori lakói a reformáció idején reformátusok lesznek.

A XVIII. században református anyaegyház (Benkő J.: Transsilvania. II. 183.) és e század elején is az. (Helységnévtár. 1913.)

1629-től ismeretesek református papjai. Templomhelyet Bethlen Gábor ajándékozott az egyháznak A XVIII. század végétől 53 esztendeig a templom a mennyezeti felirat szerint – pusztán állott: „Ez 53 esztendőkig pusztán állott templom Isten dicsőségére renováltatott 1743.”

Ebben az időben a hívek a közeli Miklóslakára jártak templomba, mely anyaegyház volt. (Ref. Névkönyv. 1868. 9.)

Református templom