# 17. PUSZTAALMÁS

1256-ban Almás néven jelentkezik az okiratokban (Documente. XIII. C., II. 15.) és úgyszintén 1432-ben is. (C. Suciu: Dicţionar istoric.)

A Református Névkönyv (1981. IX.) szerint a Basta korszakig egyháza volt, azután elnéptelenedett. Ezt erősíti meg a Puszta előneve is.

A reformáció előtt tehát katolikus egyháza és temploma volt, s Pusztaalmás az 1600-as évek elején a Basta korszak háborús pusztításai nyomán lett puszta. Későbbi adat nincs róla. A XVII. században görögkeletiekkel települ be.