# 122. SZÉKELYMAGYARÓS

1566-ban jelentkezik először az oklevelekben. (C. Suciu: Dicţionar istoric.) 1567-ben a regestrum Mogijaros néven 7 kapuval jegyzi. (SZOKL. II. 219.)

Középkori templomról nincs adat. Agyagfalva templomához tartozott. Középkori tiszta katolikus lakói a reformáció korában reformátusok lesznek.

A XVIII. században még Agyagfalva filiája. (Benkő J.: Transsilvania. II. 188.)

A XVIII. század végén lesz anyaegyház. Régi szentedényei 1750-ből származnak. Mai templomát 1908-ban építik. (Kovács: Magyar ref. templomok. II. 709.)

E század elején is csak református egyháza és temploma van. (Helységnévtár. 1913.)