# 41. SZTRIGYSZENTGYÖRGY

1377-ben Tengewrg néven jelentkezik az oklevelekben. (C. Suciu: Dicţionar istoric.; Györffy: Az Árpád-kori. III. 299.) 1440-ben Zenthgergh, 1472-ben Zenthgyergh, 1498-ban Zentgerg a neve. (C. Suciu: i.m.)

A település Szent György tiszteletére szentelt templomának nevét őrzi.

Kőtemploma a XIII. század második felében épült egy előző századból származó fatemplom helyén, melynek temetőjében II. Béla korabeli pénz és erre a korra jellemző egyéb tárgy – az egykori katolikus lakosság emlékei a XII. század első feléből (1131–1141) – kerültek felszínre. 1315-ben és a XV. században újítják. (Györffy: i.m. III. 285.)

Középkori katolikus lakói a reformáció idején reformátusok lesznek, a templommal együtt.

A XVIII. században református filia (Benkő J.: Transsilvania. II. 183.), Kitid anyaegyházhoz tartozva.

E század elején a református egyház eladja a templomot a görögkeleti egyháznak, mivel hívei elapadnak.

Katolikus templom épül a XX. század elején.

Görögkeleti templom

Katolikus templom