# 117. SZÉKELYSÓSPATAK

A települést (Sóspatak) patak szeli át, a jobb oldalán elterülő résznek Székelysóspatak volt a neve. 1420-ban már szerepel a forrásokban. Katolikusok lakták, akik a reformáció idején reformátusok lettek. Külön templomuk nem volt, Csittfalva templomába jártak, mint a Csittszentiván plébániájához tartozó filia hívei, a reformáció előtt és után is.

A XVI. század elején a csittszentiváni eklézsiának Sóspatakon birtoka is volt (erdő).