# 86. JEDD

1505-ben Yedd néven szerepel a forrásokban. (C. Suciu: Dicţionar istoric.) Az 1567. évi regestrumban Jedh 10 kapuval van feltüntetve. (Orbán: Székelyföld. IV. 180.)

1816-ban kőtemplom épül toronnyal. „Ennek helyén volt a régi templom, valóságos kis gót épület, a nép elbeszélése szerint lapos és gömbölyű kövekből, amelyek felhasználtattak az új templom építésekor.” (Benkő K.: Marosszék. 276.)

Ha gótikus kori eredete igaz, lehet, hogy a reformátusok a katolikus korból örökölték a régi templomot.

1612-ben már református anyaegyház, mert papi házról írnak.

A XVII. századból (1666 és 1677) két harangja is volt, utóbbi felirata: „Gloria Deo excellentissimo”. Az 1930-as években katolikus kápolna is épül, melyet 1992-ben újjáépítenek.