# 27. PINTÁK

1332-ben jelentkezik először oklevelekben Pintuk, Pyntuk néven. (C. Suciu: Dicţionar istoric.; Györffy: Az Árpád-kori. I. 562.) 1335-ben Pintuc, 1428-ban Penthwk formában fordul elő. (C. Suciu: i.m.)

1332-ben plébániatemploma van, ebben az évben papja, Titzmann a pápai tizedjegyzék szerint 5 kuntin ezüstöt fizet, majd fél fertó ezüstöt (itt Tylmannnak írva),1333-ban Friczko 5 kuntin ezüstöt, 1334-ben 3 garast, majd 2 garast, 1335-ben 3 garast, majd 2 garast. (Györffy: i.h.; Documente. XIV. C., III. 135, 147, 162, 194, 213.) 1585–1590 között bővítik. Temploma a XV. században kapott későgót stílust, többszögű szentélyzáródással. A hajónak sík mennye zete van. Szt. Simon és Judás tiszteletére szentelték.

A templomot ovális kőfal veszi körül. (Fabini)

Középkori katolikus lakossága a reformáció idején lutheránus lesz, a templommal együtt. A XVIII. században lutheránus anyaegyház és e század elején is az. (Benkő J.: Transsilvania. II. 208.; Helységnévtár. 1913.)

A lutheránus lakosság 1944-es kivándorlása után görögkeleti a templom.

Lutheránus templom