# 66. KISIKLÓD

1677-ben jelentkezik először oklevélben. (Kádár: Szolnok-Doboka vm. IV. 66.; C. Suciu: Dicţionar istoric.)

Hársas és Hársadja elpusztult faluk helyén áll. (C. Suciu: i.m.)

Középkori templomról nincs adat. Katolikus hívei azonban voltak, mert ezek utódai a XVI. században előbb mint reformátusok, majd mint unitáriusok szerepelnek. Nagyiklód templomához tartoztak.

1698-ban református leányegyház, de templom nélkül. Templomot csak 1830-ban építenek. (Kádár: i.m. IV. 67.; Kádár: Szolnok-Doboka vm. népokt. tört. 321.)

Egykori lakóiról a helynevek tanúskodnak: 1732-ből Hársas, Pocskály, Nagy sáv, Sáv; 1754-től Hársas útja, Farkas gödre; 1830-ból Kis Hársas forduló. (Kádár: i.m. IV. 57.)

Református templom