# 72. SZENTJÁNOSHEGY

1387-ben villa regia: Zent Jánusfalua, 1435-ben Zentjánoshegye, 1539-ben Jánusfalva néven jelentkezik a forrásokban. (C. Suciu: Dicţionar istoric.)

A középkorban szász település.

1387-ben feltűnő neve arra enged következtetni, hogy a falu névadója a Szent János tiszteletére szentelt temploma. (Urkundenbuch. II. 618.) Ez a név, Szent János-heggyel váltakozva, későbbi oklevelekben is szerepel.

A középkori templom híveivel együtt eltűnt.