# 9. DEDRÁDSZÉPLAK

1228-ban Sceplak (Documente. XIII. C., I. 333.), 1461-ben Zeplak (C. Suciu: Dicţionar istoric.; Györffy: Az Árpád-kori. III. 373.) néven jelentkezik a forrásokban.

1333-ban plébániatemploma van, ebben az évben papja, Péter a pápai tizedjegyzék szerint 6 régi banálist fizet. (Documente. XIV. C., III. 177.; Györffy: i.m. 374.)

A falu északi végén emelkedő hegy tetején ma is áll a régi templom, amelyet 1890-ben átalakítottak. (Kovács: Magyar ref. templomok. II. 655.)

Középkori katolikus lakossága a reformáció idején református lesz, a templommal együtt.

A XVIII. században református anyaegyház és azóta is az. (Benkő J.: Transsilvania. II. 187.)

Református templom