# 28. DÁNOS

1348-ban Danus, 1393-ban Dansdorf, 1504-ben Dones Dorf, Donisdorf, 1532-ben Dunes Dorf néven jegyzik az oklevelek. (C. Suciu: Dicţionar istoric.)

Középkori templomáról az oklevelek hallgatnak, de mivel 1348-ban a kolozsmonostori apátság birtoka, valószínű, hogy ekkor már temploma volt. Ezt erősíti még az is, hogy 1393-ban feltűnő neve (Dansdorf) szász telepesekre vall, akik nem maradtak templom nélkül. A telepítés ezen a tájon a XIII. századra esik. (Documente. XIV. C., IV. 433.; Nägler: Die Ansiedlung. XIX. Tafel.) Erről beszélnek a XV. századi templomerőd-maradványok is.

1506-ban templomépítésről van adat: későgót csarnoktemplom.

A XIX. században új templom épül (1855) és 1927-ben új torony.

A XVIII. században lutheránus anyaegyház, és e század elején is az. (Benkő J.: Transsilvania. II. 212.; Helységnévtár. 1913.)

A XVIII. századtól görögkeletiek is betelepülnek.

Lutheránus templom