# 23. GYERGYÓÚJFALU

1567-ben jelentkezik először a regestrumban 32 kapuval. (SZOKL. II. 221.) 1569-ben, 1576-ban és 1602-ban Ujfalu formában jegyzik (C. Suciu: Dicţionar istoric.)

Neve szerint új falu, de csak a középkorból ismert más, régebbi plébániával szemben. Ugyanis már a gótikus korban kis temploma van és 1576 előtt plébánia (Endes: Csík, Gyergyó, Kászon. 353.), 1656 előtt pedig virágzó plébánia. (Schematismus. 1882. 87.)

1762-ben a templom összeomlás előtt áll. Új templom építését tervezik, ami 1825–1830-ban meg is valósul. (Schematismus. 1882. 87.; Endes: i.h.)

A XVIII. században anyaegyház. (Benkő J.: Transsilvania. II. 165.)

A középkortól tiszta katolikus lakói mindmáig megmaradnak katolikusoknak. Más egyház, templom e század elejéig itt nem volt. (Helységnévtár. 1913.)

Katolikus templom