# 51. PUSZTASZENTMIKLÓS

1336-ban és 1414-ben Zenthmiklos, 1478-ban Pwstazenthmyklos, 1587-ben Puszta Szent Miklós néven jelentkezik az oklevelekben. (C. Suciu: Dicţionar istoric.)

Neve a Szent Miklós tiszteletére szentelt plébániatemplom emlékét őrzi.

Korán elpusztult, mert már 1336-ban habitatoribus destituta, lakóitól megfosztott település. (Documente. XIV. C., IV. 369, 371.)

Templomáról későbbi adat nincs, s ha a következő századokban a falu újratelepül is, a XVI. századtól végleg eltűnik. Mezőpete és Székelysóspatak között feküdt.