# 74. MAROSDÉG

1332-ben Egd, Deog néven jelentkezik a forrásokban. (Györffy: Az Árpád-kori. II. 140.; C. Suciu: Dicţionar istoric.) 1360-ban Veegh, 1366-ban Deeg, 1461-ben Deg, 1507-ben Deek a neve. (C. Suciu: i.m.)

1332-ben plébániatemploma van, ebben az évben papja, Egyed a pápai tizedjegyzék szerint 20 dénárt fizet, majd újra 20 dénárt, 1333-ban 20 dénárt. (Györffy: i.m.; Beke: Az erd. egyházmegye. 80.; Documente. XIV., C., III. 125, 153, 159.)

Temploma korán elpusztulhatott lakosságával együtt, mert később sem templomáról, sem egykori katolikus vagy protestánssá lett lakóiról nincs adat. A XV. századtól görögkeletiek telepednek le Marosdégen.