# 18. KÉZDIALBIS

1539-ben Albis néven jelentkezik az oklevelekben. (C. Suciu: Dicţionar istoric.) Az 1567. évi regestrumban 13 kapuval jegyzik. (Orbán: Székelyföld. III. 185.)

Temploma a XV. században épült. Többször átépítették, de megmaradt csúcsíves ajtókerete, a szentély két ablaka és sokszögzáródása. (Székelyföldi vártemplomok)

Tornya későbbi, különálló. (Kovács: Magyar ref. templomok. II. 668.) Középkori tiszta katolikus lakossága a reformáció idején református lesz, a templommal együtt.

A XVIII. században református anyaegyház, (Benkő J.: Transsilvania. II. 192.) és utána is az.

Református templom