# 31. MAGYARBÜKKÖS

1296-ban Bekes néven jelentkezik az okiratokban. (C. Suciu: Dicţionar istoric.) 1303-ban és 1343-ban Bykus, 1523-ban Bykes (uo.) formában szerepel.

Középkori temploma van, amely a századok folyamán sok átalakításon megy keresztül.

1868-ban a roskadozó templomot megújítják. (Ref. Névkönyv. 1868. 83.)

A templom középkori eredetét valószínűsíti az is, hogy már 1343-ban Thatamerius fehérvári prépost birtoka. (Documente. XIV. C., IV. 116, 608.; Orbán: Székelyföld. V. 57.)

Középkori tiszta katolikus lakossága a reformáció idején református lesz, a templommal együtt.

A XVIII. században református anyaegyház (Benkő J.: Transsilvania. II. 183.), és e század elején is csak református temploma és egyháza van. (Helységnévtár. 1913.)

Református templom