# 124. VÁRMEZŐ

Nyárádremetétől északra, 8 km-re, ahol a Nyárád kisága és nagyága találkozik, egy hegyfokon egy régi vár nyomai ismeretesek. Az alatta elterülő részen a múlt század második felében egy kis telep létesült, amelyet Vármezőnek neveztek el, és ahol 1913-ban egy kis kápolna is épült.

Orbán Balázs a Várnak nevezett hegy alatti kápolnának a romjait még látta. Br. Bornemissza József építtette a XVIII. század elején. 1817-ben még állott, amint erről Ercsei beszámol. (Nemz. Társ. 1830. 41011.; Orbán: Székelyföld. IV. 95.)

A hagyomány úgy tudja, hogy a pálosoké volt a kápolna a kolostorral, de erről okleveles adat nincs.

Mivel a hagyomány úgy tartja, hogy a nyárádremetei feszületet egy ideig itt is őrizték, valószínű, hogy a Köszvényesen, illetve Mikházán működő ferencesek kápolnája volt.

Katolikus templom