# 109. LÓKOD

1505-ben Lokud néven jelentkezik a forrásokban (C. Suciu: Dicţionar istoric.), 1567-ben a regestrumban 6 kapuval jegyzik. (SZOKL. II. 218.)

Középkori templomról nincs adat.

Homoródszentmártonhoz tartozott és annak filiája később is, amikor középkori tiszta katolikus lakói a reformáció évtizedei után az unitárius vallásnál állapodnak meg tartósan.

Csak 1815-ben lesz önálló anyaegyház (Orbán: Székelyföld. I. l62., 7. jegyz.)

A XVIII. században unitárius anyaegyház (Benkő: Transsilvania. II. 228.), és e század elején is csak unitárius anyaegyháza van. (Helységnévtár. 1913.) Régen Homoródszentpál filiája is volt. (Orbán: i. m. I. 166.)