# 87. MARDOS

Első ízben 1373-ban jelentkezik az okiratokban Mardisch néven. (C. Suciu: Dicţionar istoric.)

1373-ban Ardesch, 1414-ben Argias, 1415-ben Argyas (uo.) formában fordul elő.

1373-ban Mihály a plébános (Urkundenbuch II. 409, 415.) Ekkor tehát plébániatemploma van.

1414 évi adat szerint Szt. Miklós tiszteletére szentelték (Urkundenbuch III. 599.)

1415-ben plébániatemploma van, plébánosa, Bertalan szerepel az oklevelekben. (Erdélyi levéltár. 243.; Urkundenbuch. II. 599, 600, 607, 644, 646.; Beke: Az erd. egyházmegye. 18., jegyz.)

Temploma XIII. századi lehet, mert szász telepítés, amely már 1373-ban jelentkezik az oklevelekben. (Urkundenbuch. II. 409.)

Mai templomát 1472-ben építik. Szentélyét gótikus bordázatú mennyezet fedi. Tornya, mely homlokzatán emelkedett, 1880-ban leomlott. 1874-ben lebontják a sekrestyét.

A templomot várfal veszi körül egy kis toronnyal. (Fabini)

Középkori tiszta katolikus lakossága a reformáció idején lutheránus lesz; a templommal együtt.

A XVIII. században lutheránus anyaegyház, és e század elején is az. (Benkő J.: Transsilvania. II. 208.; Helységnévtár. 1913.)

Lutheránus templom

A lutheránus templom belseje