# 38. LABORFALVA

Az 1567. évi regestrumban 22 kapuval írják. (Orbán: Székelyföld. III. 197.) 1600-ban Laborfalva az oklevelekben Szentivánnal együtt jelentkezik. (C. Suciu: Dicţionar istoric.) 1805-ben Szent Ivány-Laborfalva egy községként szerepel. (C. Suciu: i.m.)

A középkorban Szentiván templomához tartozik.

A reformáció korában a templomot hol a reformátusok, hol az unitáriusok birtokolják, majd amikor újra a katolikusoké lesz, Szentivánon és Laborfalván templomot építenek a reformátusok, és a XVIII. században református filia templommal, közben anyaegyház is (Benkő J.: Transsilvania. II. 191.), majd e század végén újra filia. (Helységnévtár. 1913.)

Református templom