# 112. PROD

1348-ban Prod néven említik az oklevelek. (C. Suciu: Dicţionar istoric.) 1378-ban villa Prod, 1587-ben Prood (uo.) a neve. (Urkundenbuch II. 56.)

Középkori templomát 1508-ban erődítik, a XIX. században az erődítést lebontják, 1902-ben a templomot is, anyagát 1904-ben eladják, és újat építenek újgótikus stílusban.

Középkori lakói katolikusok, akiknek utódai a reformáció korában lutheránusok lesznek.

A XVIII. században lutheránus anyaegyház, és e század elején is az. (Benkő J.: Transsilvania. II. 211.; Helységnévtár. 1913.)

Más egyház nem volt sem előbb, sem későbben.

Lutheránus templom