# 16. BERVE

1313-ban az oklevelek Lotryd néven írják. (Györffy: Az Árpád-kori. II. 134.) 1332-ben Bumi, Beumi (Documente. XIV. C., III. 129, 130.), 1348-ban Bervey, 1369-ben Berve, 1625-ben is Berve (C. Suciu: Dicţionar istoric.) formában fordul elő. 1558 Bluet Rydt (Nussbächer).

Érdekes, hogy a régi nevét, Lotryd, hangzása után a németek őrizték meg: Blutroth. (Györffy: i.h.)

1332-ben plébániatemploma van, ebben az évben papja, Konrád a pápai tizedjegyzék szerint 22 dénárt fizet, majd 34 dénárt. Ez a Konrád egyben a springi kerület dékánja is volt. (Documente. XIV. C., III. 129, 130.)

Egy 1348. évi oklevél szerint Berve püspöki birtok, amelynek templomáról emlékezik. (Documente. XIV. C., IV. 424.; Györffy: i.h.) 1826-ban romlásnak indul. 1887-ben, vihar után használhatatlan.

Templomát 1900-ban szép gótikus stílusban újjáépítik. Ma is áll.

A reformáció idején a középkori lakosság lutheránus lesz, templomával együtt.

A XVIII. században lutheránus anyaegyház és e század elején is az. (Benkő J.: Transsilvania. II. 209.; Helységnévtár. 1913.)

Lutheránus templom