# 54. MÁLNÁS

1366-ban terra Malnas (C. Suciu: Dicţionar istoric.), 1690-ben Málnás (uo.) néven jelentkezik az oklevelekben.

Középkori templomáról nincs adat.

Lakói azonban katolikusok voltak és a reformáció korában lettek reformátusok.

A XVIII. században református anyaegyház (Benkő J.: Transsilvania. II. 191.), és e század elején is Málnásnak csak református egyháza van templommal (Helységnévtár. 1913.) és katolikus kápolnája. (Schematismus. 1913.)