# 12. BOGÁRTELKE

1299-ben Bogárteluke néven jelentkezik a forrásokban. (C. Suciu: Dicţionar istoric.; Györffy: Az Árpád-kori. III. 344.) 1397-ben Bogártelke, 1399-ben Bogárteluke, 1609-ben Bogártelke a neve. (C. Suciu: i.m.)

Temploma a reformáció előtt, a katolikus korban épült, 1509-ben. (Kovács: Magyar ref. templomok. II. 665.) A XVIII. században ezen a címen követelik vissza a katolikusok, mint egykori katolikus templomot, és 1741-től 45 éven át használják is, amikor II. József visszaítéli a reformátusoknak. (Kovács: i.m. I. 165.)

Kazettás mennyezetét Umling Lőrinc készítette.

A reformáció idején a középkori katolikus lakosság református lesz, a templommal együtt, és övék a templom zavartalanul sokáig.

A XVIII. században református anyaegyház (Benkő J.: Transsilvania. II. 184.), és e század elején is az. (Helységnévtár. 1913.)

Református templom