# 10. CSERNAKERESZTÚR

1302-ben S. Cruce, villa S. Crucis, 1365-ben Kyriztur, 1367-ben Kereszthur 1561-ben Kereszthwr néven jelentkezik az oklevelekben. (Györffy: Az Árpád-kori. III. 296.; C. Suciu: Dicţionar istoric.)

Már az előző századból van adat Keresztúrról egy pestesieknek eladott birtoklevelével kapcsolatban, a két tatárjárás közötti időben. (Györffy: i.m. III. 296, 298.)

Neve Szentkereszt tiszteletére szentelt templomáról tanúskodik.

A középkori templom elpusztult. Egy régi torony van a reformátusok birtokában, lehetséges, hogy a régi templomhoz tartozott. A XVIII. században Alpestes református anyaegyház filiája. (Benkő J.: Transsilvania. II. 182.)

Az első világháború előtt csángó telepesek részére létesül római katolikus plébánia. Valójában bukovinai székelyek.

Katolikus templom

Református torony