# 43. MADÉFALVA

1567-ben a regestrumban Amadéfalva néven 44 kapuval jegyzik. (SZOKL. II. 221.) 1589-ben Amadéfalva, 1602-ben Madéfalva (C. Suciu: Dicţionar istoric.) formában fordul elő.

Csíkrákos plébániájához tartozó filia volt. Saját kápolnája csak 1743-ban épült Morhegyesen. 1911-től lett önálló plébánia és az 1920-as években épült szép nagy temploma.

Lakói mindvégig katolikusok. Madéfalván más egyház, templom nem volt.