# 34. ŐREGYHÁZA

1274-ben Euryghaz, 1369-ben Ewreghaz néven jelentkezik a forrásokban. (C. Suciu: Dicţionar istoric.)

1274-ben plébániatemploma van Szt. Tamás tiszteletére, ekkor plébánosa már szerepel oklevélben név nélkül. (Beke: Az erd. egyházmegye. 24., jegyz.; Batthyaneum. II. 126.; Urkundenbuch. I. 123.) IV. László Ders esperesnek adományozza (Györffi II.)

A település neve is egyházas helynek tanúja. Régi püspöki birtok volt. A templomról és katolikus híveiről nincs későbbi adat.