# 82. OLÁHFODORHÁZA

1508-ban Fodorháza, 1597-ben Oláhfodorháza néven említik az oklevelek. (C. Suciu: Dicţionar istoric.

Kádár írja (Szolnok-Doboka vm. III. 458.), hogy a hagyomány szerint itt egykor régi templom volt. Az 1790-es években katolikus filia létesül, mint Dés leányegyháza. 1793-ban Eperjessy József és neje, Kászoni Teréz harangot adományoznak a filiának. Nem lehetett hosszú életű, mert 1830-ban harangja Magyarláposra kerül. (Kádár: i.m. III. 459.)