# 10. MAROSJÁRA

1332-ben Jara (Documente. XIV. C., III. 125.), 1456-ban Iara (C. Suciu: Dicţionar istoric.) néven jelentkezik az oklevelekben.

1332-ben plébániatemploma van, papja, Péter ebben az évben a pápai tizedjegyzék szerint 22 banálist fizet, majd 19 garast, 10 régi és 1 új dénárt, 1333-ban 12 régi banálist. (Beke: Az erd. egyházmegye. 151.; Documente. XIV. C., III. 125.)

A régi templomot 1801. május 6-án tűz pusztítja. Falai megrepedeznek, de még 1858-ig használják. 1858–1871 között új templomot építenek. (Kovács: Magyar ref. templomok. II. 657.; Ref. Névkönyv. 1892. 23.)

Középkori tiszta katolikus lakói a reformáció idején reformátusok lesznek, a templommal együtt.

A XVIII. században református anyaegyház és ma is az. (Benkő J.: Transsilvania. II. 87.)

1918-ban az addig Székelykálhoz tartozó római katolikusok anyaegyházat szerveznek és plébániatemplomot építenek.

Más vallású egyházközség vagy templom Marosjárán nem volt.

Katolikus templom