# 115. RÉTEN

1353-ban Reter, 1389-ben villa Retherii, 1415-ben Rether, 1648-ban Réthen néven jegyzik az oklevelek. (C. Suciu: Dicţionar istoric.)

Középkori templomáról az oklevelek nem beszélnek.

Mivel a Szentlélek tiszteletére volt szentelve, bizonyos, hogy reformáció előtti.

1648-ban a lutheránus püspök arról panaszkodik, hogy Rétenben a szászok nagyon megfogyatkoztak. Ebből az következik, hogy előbb népes egyházközség volt, ami feltételezi, hogy már az előző, sőt a XIV. században, amikor oklevélben jelentkezik, szász lakói voltak, tehát katolikusok, akik a reformáció után lettek lutheránusok.

A szász lutheránus püspök arról is beszámol, hogy híveinek megfogyatkozásával párhuzamosan a görögkeletiek száma Rétenben megnő, amiből szintén az látszik, hogy korábban a szász lutheránusok, illetve előbb a katolikusok faluja volt. (Jancsó B.: Erdély története. 172.) Mindez korábbi templomot is feltételez.

Oltárát Georg Philippi készítette.

A XVIII. században – bár megfogyatkozva – lutheránus anyaegyház, és e század elején is az. (Benkő J.: Transsilvania. II. 210.; Helységnévtár. 1913.)

Lutheránus templom