# 114. SZENTMIKLÓS

1339-ben Zenhmiclos, 1340-ben Zemmiklos, 1341-ben Zent Miklos, 1342-ben Scenthmiclos a falu neve az okiratokban. (C. Suciu: Dicţionar istoric.)

Neve Szent Miklós tiszteletére szentelt templomáról tanúskodik, amely névadója volt a településnek is. A székeskáptalan birtoka, amely Tövis közelében, a Maroson túl feküdt. (Documente. XIV. C., III. 507–508., IV. 64, 109, 596, 606–607.)

Eltűnt a település és temploma is.