# 53. SZÁSZENCS

1356-ban Ench, 1586-ban Enchy, 1615-ben Encs, 1784-ben Szász Encs néven említik az oklevelek. (C. Suciu: Dicţionar istoric.)

1490-ben katolikus plébániája van; plébánosa Mihály. Később nem esik szó a templomról. 1615-ben az egykori falu mint puszta fordul elő. Az 1601-es háborús időkben pusztulhatott el. 1640-ben Apafi Györgyné már csak úgy beszél róla, hogy a régi időkben szászok lakták, tehát lakói csak voltak. A későbbi új telepesek a régi templomnak helyét sem ismerik. (Szabó T. A.: Szolnok-Doboka vm. 107.)

1640-től moldvai és munténiai telepesek lakják. 1640-ben csak 13 család van. (Fabini)