# 99. RINGELKIRCH

1295-ben Godyn néven jelentkezik a forrásokban, azzal a megjegyzéssel, hogy a nép nyelvén (vulgariter) Ryngylkyrchnek mondják. (Györffy: Az Árpád-kori. II. 182.; C. Suciu: Dicţionar istoric.) 1313-ban Ryngerkerch, 1338-ban Rengelkerch, 1380-ban Rengunkirh, 1418-ban Lengyelkerch, 1576-ban Lengyelkek, 1576-ban Lengyelfalva formában fordul elő. (Györffy: i.h.; C. Suciu: i.m.)

1295-ben jelentkező neve, Kirch már templomáról nyújt bizonyságot. Templomáról 1332-ből okleveles adat is van: papja, János a pápai tizedjegyzék szerint 9 dénárt fizet, majd ismét 9 dénárt, 1334-ben Sychiobo pap 12, majd 21 dénárt, 1335-ben Bonnis pap 1 lotó ezüstöt. (Beke: Az erd. egyházmegye. 101.; Györffy: i.h.; Documente. XIV. C., III. 130, 153, 187, 207.)

A springi dékánsághoz tartozott.

Nemcsak a templom, hanem maga a település is eltűnt. Hosszútelke és Spring táján feküdt.