# 39. KÁSZONJAKABFALVA

1567-ben a regestrum 33 kapuval jegyzi Jakabfalva néven. (SZOKL. II. 221.) 1569-ben is Jakabfalvaként (C. Suciu: Dicţionar istoric.) említik.

Nem volt középkori temploma. Hívei a nagykászoni templomhoz tartoztak.

1767-ben kérik, hogy önállósítsák, mint plébániát. Már előbb építenek templomot, mert kisebb harangjuk felirata szerint az 1724-ben készül Jakabfalva részére: „Ventile laudate et glorificate Deum. 1724 in honorem S. Spiritus Kászon Jakabfalva. Alexander Biro me fudit in Csik Madaras.” (Benkő K.: Csík, Gyergyó és Kászon. II. 137.)

1783-ban nyerik el az önállóságot és 1808–1818-ben építik mai templomukat. (Endes: Csík, Gyergyó, Kászon. 343–344.)

E század elején is katolikus anyaegyház. (Helységnévtár. 1913.)

A kászonjakabfalvi katolikus kápolna