# 52. SEPTÉR

1295-ben Septér (Györffy: Az Árpád-kori. III. 370.), 1321-ben ugyancsak Septér (Documente. XIV. C., II. 275.), 1340-ben villa Septér (C. Suciu: Dicţionar istoric.) néven jegyzik.

1340-ben Szent Mihály tiszteletére szentelt temploma van: eccl. beati Michaelis. (Beke: Az erd. egyházmegye. 160., jegyz.)

A reformáció korában református lesz, templomával együtt.

A XVIII. században csak filia, Mezőújlak anyaegyházhoz tartozik (Benkő J.: Transsilvania. II. 187.), s azután is az.