# 26. INAKTELKE

1270-ben Inukteluke, 1345-ben Inoktelleke, 1357-ben villa Inaktelke, 1452-ben Inaktheleke néven jelentkezik az oklevelekben. (C. Suciu: Dicţionar istoric.)

1531-ben papját említik, tehát temploma is van. Középkori templomának emlékei: 1493-as harangja, XV. századi keresztelőkútja és 1568-as kelyhe.

A középkori templom korán elpusztul, mert a XVII. században csak fatemplom áll.

A ma álló templomot kőből építik 1867–1868-ban. (Kovács: Magyar ref. templomok. II. 663.)

Középkori tiszta katolikus lakói a reformáció idején reformátusok lesznek, a templommal együtt.

A XVIII. században református anyaegyház, és e század elején is az. (Benkő J.: Transsilvania. II. 184.; Helységnévtár. 1913.)

Református templom