# 69. ATOSFALVA

Neve 1567-ben tűnik fel a regestrumban 4 kapuval. (Orbán: Székelyföld. IV. 27., 1. jegyz.; C. Suciu: Dicţionar istoric.)

Középkori katolikus lakói Székelyszentistván templomához tartoztak. A reformáció után reformátusok lesznek és ma is azok. Más egyház nem volt és ma sincs.

Mai templomuk újabb kori és Szentistván leányegyháza. A helynevek egykori lakóiról vallanak: Cibrepataka, Ostormány, Szerecsen (Orbán: i.m. IV. 27.), Cibre hegyese, Cséja útja, Szőlőpatak, Borzás, Galamb pataka (Benkő K.: Marosszék. 217.).

Református harangláb