# 57. SZÉPLAK

1343-ban Zenthgyergh néven jelentkezik az oklevelekben. (C. Suciu: Dicţionar istoric.)

A XIV. század közepén plébániatemploma van, mert akkori nevét csak Szent György tiszteletére szentelt templomától kaphatta. A XV. században templomát külön is említik. (Szent István Emlékkönyv. III. 212.)

Középkori katolikus lakossága a reformáció idején református lesz, a templommal együtt.

A XVII. század folyamán a lakosság szinte teljesen kipusztul, és eltűnik középkori temploma is. (Kádár: Szolnok-Doboka vm. népokt. tört. 535.)

A XVIII. században a kevés számra csökkent református hívek számára az egyház már csak mint leányegyház létezik. (Benkő J.: Transsilvania. II. 185.)