# 8. KÖRTVÉLYFÁJA

1441-ben Kerthwelfa, 1450-ben Kewrthwelfáya néven jelentkezik az okiratokban. (C. Suciu: Dicţionar istoric.)

Középkori oklevelek a templomot nem említik. Korát stílusából ítélhetjük meg: gótikus alkotás a XIV–XV. század fordulójáról.

Középkori katolikus lakossága a reformáció idején előbb lutheránus, majd református lesz, a templommal együtt. A XVIII. században református anyaegyház és azóta is megszakítás nélkül az. (Benkő J.: Transsilvania. II. 187.)

Harangjait különálló harangláb hordozza. 1768-ban Alsóbölkényből került ide.

A kevés számú katolikus részére 1712-től Bálint-hit György udvarában van kápolna, amelynek javára a jezsuiták búcsút szereztek. (Marosvásárhelyi Historia Domus. I. 122–123.)

1936-ban csinos kis kápolnát építenek.

Katolikus templom

Református harangláb