# 2. ALSÓVENICE

1235-ben Venetia néven jelentkezik az oklevelekben. (C. Suciu: Dicţionar istoric.) 1372-ben villa Venecze, 1534-ben Venecze, 1556-ban Also Venicze, 1608-ban Also Venechia (uo.) formában szerepel.

1235-ben plébániatemploma van, ebben az évben plébánosa Konrád, aki ellen és több erdélyi pap ellen panaszt emel Raynald erdélyi püspök. (Documente. XIII. C., I. 286.; Beke: Az erd. egyházmegye. 10., jegyz.; Urkundenbuch. V. 63., Györffy: II. 203.)

Más adat sem templomáról, sem híveiről nincs. Valószínű, hogy már a tatárjárás elsöpörte templomát és katolikus híveit.

A bürkösi református templom, melybe beépítették az ágotakövesdi templom köveit