# 25. CSATÓFALVA

1367-ben Hondorf, 1378-ban Hondorph, 1391-ben Hendorf, 1468-ban Handorff néven jelentkezik a forrásokban. (C. Suciu: Dicţionar istoric.)

Középkori templomáról nincs okleveles adat.

Maga a templom azonban önmagáról beszél, stílusjegyeiben a gótikus kort idézi a XV. századból. Csarnoktemplomnak épült. Szentélye többszöggel zárul, és félgömb boltozatán az oldalfalakról közvetlen kiinduló bordák Jézus faragott képével díszített zárókőbe futnak. A XV. századra vallanak. (Gh. Arion: Sculptura gotică. 81.)

Barokk oltára 1762-ből, Philippi Georg segesvári mestertől származik.

A településnek 1367-ben jelentkező neve szász lakosságról tanúskodik, tehát katolikus.

Középkori katolikus lakói a reformáció során lutheránusok lesznek, a templommal együtt.

A XVIII. században lutheránus anyaegyház (Benkő J.: Transsilvania. II. 211.), e század elején pedig Domáld filiája.

Lutheránus templom