# 22. UZDISZENTGYÖRGY

1329-ben Zengurgy néven jelentkezik a forrásokban (Documente. XIV. C., II. 278.), majd 1344-ben Zentgurgthelke (i.m. IV. 181.; Györffy: Az Árpád-kori. III. 371.), 1461-ben Zenth Gewrg Siculorum (C. Suciu: Dicţionar istoric.) formában.

A forrásokban szereplő neve plébániatemplomról tanúskodik, mert a falu csak a templom védőszentjétől kaphatta ezt a nevet.

Megerősíti ezt a Beke által közölt adat, amely bár Mezőszentgyörgynél említi, de Uzdiszentgyörgyre is vonatkozik. Eszerint a pápai tizedjegyzékben de Sancto Georgio papja, János 1333-ban 1 és fél fertó ezüstöt fizet. (Beke: Az erd. egyházmegye. 161.)

További sorsáról nincs adat.