# 70. MÁNYA

1315-ben Mana néven jelentkezik a forrásokban. (C. Suciu: Dicţionar istoric.) 1325-ben Mania, 1335-ben Mánya, 1590-ben Mannia (uo.) formában fordul elő.

Középkori templomról nincs adat, arról viszont van, hogy katolikus lakói voltak és a reformáció után, a XVI. században unitáriusok, a XVII. század második felétől pedig reformátusok. Az 1659–1663. évi pusztítások után elnéptelenedik. Az 1713-as összeíráskor csak 12 ház volt, lakókkal. (Kádár V. 127, 129.)

1660 után Mányán görögkeletiek telepednek le.