# 4. BÁCSI

1332-ben Báchi néven jelentkezik a forrásokban. (Györffy: Az Árpád-kori. III. 289.; C. Suciu: Dicţionar istoric.) 1404-ben Baach, 1421-ben Baach inferior, 1480-ban Alsó Bachy, 1509-ben Bachy a neve. (C. Suciu: i.m.)

1332-ben plébániatemploma van, papja, Jakab a pápai tizedjegyzék szerint 50 dénárt fizet. (Györffy: i.h.; Documente. XIV. C., III. 129.)

Középkori tiszta katolikus lakói a reformáció idején reformátusok lesznek, a templommal együtt. A XVII. századtól vegyes lakosságú.

A XVIII. században református anyaegyház Piski filiával (Benkő J.: Transsilvania. II. 182.), és e század elején is az. (Helységnévtár. 1913.)