# 51. SAJÓSEBES

1228-ban Ruscia néven jelentkezik a okiratokban (Documente. XIII. C., I. 234.), majd 1319-ben Sebusként (i.m. XIV. C., I. 312.), 1587-ben Sebesként (C. Suciu: Dicţionar istoric.) fordul elő.

Az 1913. évi Schematismus a régi plébániák közé sorolja (Olim parochia), vagyis reformáció előtti. Ezt a feltételezést arra alapozza, hogy a Sebus néven szereplő befizetések a pápai tizedjegyzékben részben Sajófelsősebesre, részben Sajósebesre (Unterschebesch) vonatkoznak, s így mindkét plébánia ebben a korban létezik, amit bizonyossá tesz az is, hogy már jóval előbb szász telepítés mindkettő, s a kezdettől templomuk van. (Documente. XIV. C., III. 127, 162.)

Korán elpusztult templomával és híveivel együtt, már a XV. században, amikor rutének telepednek ide. (Fabini)