# 35. KÉZDIALMÁS

Az 1567. évi regestrumban mai nevén 11 kapuval jegyzik. 1771-ben Almás, vulgo: Baxafalva (Orbán: Székelyföld. III. 117., 1. jegyz.) formában fordul elő.

Középkori temploma nincs.

1712-től vezetnek külön anyakönyvet, de mint Lemhény filiája él tovább.

Régi kápolnáját 1770-ben újítják. Valószínű, hogy a kápolna az anyakönyvvel egykorú, tehát 1712-ből való. (Schematismus. 1882.)

E század közepén anyaegyház, és templomot építenek a kápolna helyén. Középkori tiszta katolikus lakói mindvégig megmaradnak katolikusoknak.