# 18. GURARO

Először 1383-ban jelentkezik. 1476-ban (Urkundenbuch VII. 84.)

1488-ban hospites lakói is vannak. Nyilvánvaló, hogy ezek szász katolikusok és az oklevél a település nevét is ennek megfelelően írja: Bleschdorf (Fabini). Templomukról nincs adat, mert egyházilag Keresztény-szigethez tartoznak.

1612-ben Bethlen Gábor igazolja, hogy a görögkeletiek a Keresztényszigethez tartozó területre a szász Nemzeti Egyetem engedélyével telepedtek le. Még 1721-ben a keresztényszigeti lutheránus pap tizedet kap a guraroiaktól.

Eszerint a középkori katolikusok a reformációkor lutheránusok lettek s Kereszténysziget gondozta őket.

E század elejére annyira megfogyatkoztak, hogy csak 8 lutheránus volt. (1910 évi népszámlálás)